GiliGold/VAD_KnessetCorpus huggingface dataset:
אבי בלשניקוב: זה לא טוב לתדמיתה של הכנסת ולא למעמדם של חברי הכנסת.
אבי בלשניקוב: אם באותו שבוע יהיה משעמם פוליטית ותהיה עונת מלפפונים, אז כל המדינה תדון בבתי המלון של חברי הכנסת.
אבי בלשניקוב: ההצעה הזאת הונחה לפני מספר חודשים לידיעת כל חברי הכנסת.
אבי בלשניקוב: לו היתה התנגדות היסטרית והיו חושבים שיש פה הצעות לא הגיוניות, היו מגיבים בעל פה ובכתב.
אבי בלשניקוב: אני חושב שזה נכון לקבוע את תאריך התחולה מהכנסת ה-18, על מנת שלא נגרום לדיון ציבורי.
אבי בלשניקוב: מבחינת מעמדה של הכנסת והמשכן, הייתי מעדיף שאם לא מקבלים החלטה גם לא להביא את זה היום לדיון.
משה גפני: לפני שבועיים שמעתי את ירון דקל מתחיל את השידור שלו ומדבר על 120 חברי כנסת שלא עושים שום דבר.
משה גפני: הייתי אז בדרך לקרית שמונה.
משה גפני: אני עובד 18 שעות ביממה כולל בפגרה.
משה גפני: עם כל הכבוד לתדמית של הכנסת, לא יעזור שום דבר.
משה גפני: אנחנו 120 חברי כנסת, גם אם נעבוד 20 שעות ביממה עדיין ידברו על התדמית של הכנסת.
משה גפני: אני מקבל את ההצעה של חבר הכנסת אזולאי.
משה גפני: ישבו חברי הכנסת החדשים של הכנסת ה-18 ויחליטו איך הם רוצים לעבוד.
דוד טל: אני מעמיד להצבעה שתי הצעות.
דוד טל: הצעה אחת, לאמץ את ההצעה, כפי שבאה לידי ביטוי על ידי היועצת המשפטית.
דוד טל: זאת הצעה שאני חושב שצריך לתמוך בה.
דוד טל: יש את ההצעה של חבר הכנסת אזולאי.
דוד טל: מה שחברי הכנסת יקבעו זה מה שיהיה.
דוד טל: מי בעד לדחות את הדיון לכנסת הבאה?
אלכס מילר: רק רגע, לפני ההצבעה.
אלכס מילר: ברגע האחרון נזכרתי שכשבאתי לכנסת היה תדרוך לחברי כנסת חדשים.
אלכס מילר: התדרוך הבהיר את הזכויות.
אלכס מילר: אולי כדאי באמת לקבל עכשיו החלטה ולסיים עם זה כי אני לא מאמין שיהיו חברי כנסת שירצו לשנות את זה.
אלכס מילר: בסופו של דבר אף אחד לא ישנה את זה.
אלכס מילר: אבל, כשיגיעו חברי כנסת חדשים הם יהיו באי ודאות, מה קורה איתם ומה הם יכולים לעשות, זאת תהיה בעיה.
אלכס מילר: אני לא משכיר דירה בירושלים אבל ברגע שאתה מחפש דירה אתה צריך פרק זמן כדי למצוא .
אלכס מילר: עד שיקבלו החלטה זה ייקח זמן.
אבי בלשניקוב: חבר הכנסת גפני, אני מאוד מכבד מה שאמרת וגם את מה שאמר חבר הכנסת אזולאי.
אבי בלשניקוב: אני רוצה שתיקחו לתשומת לבכם שכאן מדובר בזקיפת הטבה של מס הכנסה.
אבי בלשניקוב: זאת אותה ועדת הכספים של הכנסת שהחליטה מה ממסים ומה לא.
אבי בלשניקוב: אני, כמנכ"ל הכנסת, פועל לפי פקודות מס הכנסה.
אבי בלשניקוב: קלדנית במליאת הכנסת ובוועדה, שמסיימת יחד עם חברי הכנסת בשלוש בלילה ונאלצת לישון בגלל שהיא סיימה מאוחר מאוד, אני עושה לה זקיפת הטבה בשכר.
אבי בלשניקוב: יושבת הכנסת ומחליטה שיעשו זקיפת הטבה לכל עובדי המדינה ואילו את עצמה היא מחריגה.
אבי בלשניקוב: זה לא נראה טוב.
דוד טל: אני מעלה להצבעה.
דוד אזולאי: אדוני היושב ראש, לאור דבריו של אבי בלשניקוב, אני מוריד את ההצעה שלי.
דוד אזולאי: אני לא רוצה להעמיד את עצמי יותר מעובד כנסת.
דוד אזולאי: למרות שאני לא מסכים עם מה שנעשה כרגע, שבאחת הישיבות האחרות של הכנסת ה-17 מקבלים החלטה לגבי הכנסת ה-18, אני מוריד את ההצעה.
דוד טל: דוד, מי שיהיה בראשות הוועדה הזאת בכנסת ה-18, יכול לשנות את הקערה על פיה.
דוד טל: הם יכולים להחליט שחברי הכנסת יכולים לישון 5 ימים בשבוע.
דוד טל: נכון, אי אפשר.
דוד טל: כמו שאי אפשר שם, לדעתי גם אי אפשר פה.
דוד טל: אם תחליטו אחרת, אז אני במיעוט.
דוד אזולאי: אני מוריד את ההצעה.
דוד טל: התחילה תהיה מהכנסת ה-18.
דוד טל: מי בעד ההצעה כפי שבאה לידי ביטוי על ידי היועצת המשפטית.
דוד טל: הצבעה בעד – רוב נגד - אין נמנע – 1
דוד טל: ההצעה עברה כפי שהונחה על שולחנכם.
דוד טל: אני מתכבד לפתוח את ישיבת הוועדה.
דוד טל: נתחיל עם בקשת יושב ראש ועדת הפנים להקדמת הדיון בהצעת חוק להגנה על עדים, לפני קריאה שניה ושלישית.
דוד טל: אני רק יכול לומר שבנושא הזה אנשי האוצר אמרו שאם החוק לא עובר הם לא יקצו את הכסף.
דוד טל: אנחנו צריכים להעביר את החוק כדי שיקצו את הכסף להגנת עדים.
דוד טל: זה פרויקט גדול, משהו בנוסח של ארצות הברית.
דוד טל: אני חושב שזה נכון וראוי.
דוד טל: אם אין התייחסויות אני מעלה להצבעה.
דוד טל: הצבעה בעד - רוב נגד – אין נמנעים - אין
דוד טל: עבר.
דוד טל: קביעת מועד פגרת הבחירות וסדרי העבודה בתקופת הפגרה
דוד טל: אנחנו עוברים לנושא השני: החלטת ועדת הכנסת בדבר מועדי פגרת הבחירות ופעילות הכנסת בפגרה.
דוד טל: אני חושב שזה על דעת כל החברים.
דוד טל: יש לנו שתי חלופות ונצטרך להחליט לגבי החלופות.
דוד טל: כם אני אקרא: "מועדי הפגרה בהתאם להוראות סעיף 9א(2) לחוק הכנסת, בסעיף 27ב לתקנון הכנסת, המושב הרביעי של הכנסת ה-17 יסתיים ביום שני, יב' בחשוון, 10 בנובמבר, והכנסת תצא לפגרת בחירות החל מיום שלישי, 11 בנובמבר.
דוד טל: עבודת המליאה: ועדת הכנסת מסמיכה את יושבת ראש הכנסת, לאחר התייעצות עם נשיאות הכנסת, לכנס את הכנסת בתקופת הפגרה לרגל אירועים מיוחדים, זאת מבלי לגרוע מהסמכות הנתונה בסעיף 9ב לחוק הכנסת לממשלה ול-25 חברי כנסת לדרוש את כינוס הכנסת בזמן הפגרה.
דוד טל: " לגבי עבודת הוועדה, יש לנו 2 חלופות: חלופה אחת אומרת כך: "וועדת הכנסת מסמיכה את יושבת ראש הכנסת לאשר כינוס של ועדה בתקופת הפגרה על פי פניה של יו"ר הוועדה ולאחר תיאום עם נציגי הקואליציה והאופוזיציה".
דוד טל: חלופה שניה: "לפי סעיף 99א לתקנון הכנסת קובעת ועדת הכנסת כי ועדות הכנסת רשאיות לקיים עד 4 ישיבות במהלך הפגרה".
דוד טל: אנחנו צריכים לבחור עכשיו בין שתי החלופות.
דוד טל: מה שנאמר עכשיו יתפוס לגבי שתיהן, בין אם תתקבל חלופה א' ובין אם תתקבל חלופה ב': "הודעה על קיום ישיבה, כאמור, תימסר לחברי הוועדה מוקדם ככל האפשר ולפחות ארבעה ימים לפני יום הישיבה.
דוד טל: אין באמור כדי לגרוע מהוראות סעיף 99(ב) לתקנון הכנסת, לפיהן יושבת ראש הכנסת תזמן ישיבת ועדה לפי דרישת הממשלה או לפי דרישת שליש מחברי הוועדה.
דוד טל: " אנחנו עדיין משאירים סמכות בידי שליש מחברי הוועדה.
דוד טל: הוראות אלה יחולו על כל סוגי הוועדות בכנסת, לרבות ועדות חקירה פרלמנטאריות.
דוד טל: קודם כל אני רוצה התייחסות לגבי החלופה הראשונה.
דוד טל: האם אנחנו נצביע או שאתם בעד שנסמיך את יושבת ראש הכנסת לכנס כינוס ועדה בפגרה על פי פניה של יושב ראש הוועדה ובתיאום עם נציג הקואליציה והאופוזיציה?
דוד טל: או, חלופה ב': שוועדות הכנסת רשאיות לקיים עד 4 ישיבות במהלך הפגרה.
דוד טל: התייחסות, בבקשה.
אסתרינה טרטמן: אני בעד חלופה א'.
דוד טל: קודם שכיב שנאן.
שכיב מוראד שנאן: אני חושב שטוב שאתה נותן לי לדבר לפני אסתרינה כי אחרי שאני אדבר היא תתאים את עצמה אלי.
דוד טל: על זה נאמר "וגר זאב עם כבש".
דוד טל: אני לא אומר מי הזאב ומי הכבש.
שכיב מוראד שנאן: במקרה הזה, שנינו כבשים שנזהרים מהזאב.
שכיב מוראד שנאן: אני חושב שחלופה ב' היא החלופה ראויה.
שכיב מוראד שנאן: אם יהיה מצב, חלילה, שיושבת ראש הכנסת לא תהיה פנויה - יותר קל ויותר נוח שנלך לפי אופציה ב', שקובעת מראש 4 ישיבות ונותנת לחברי הכנסת בוועדות אפשרות להיות יותר אטרקטיביים.
אסתרינה טרטמן: בסך הכל אני מכבדת מאוד את חבר הכנסת שכיב ובדרך כלל אנחנו באמת כשני כבשים שנזהרים מהזאב.
אסתרינה טרטמן: אבל, במקרה הזה, אני דווקא סבורה - בואו נחשוב מה עושות ועדות כנסת בפגרת בחירות?
אסתרינה טרטמן: חקיקה זה לא רלוונטי.
אסתרינה טרטמן: בואו נהיה פרקטיים ונהפוך את זה הלכה למעשה.
אסתרינה טרטמן: מה עושות ועדות כנסת בתקופת פגרת בחירות.
אסתרינה טרטמן: תנו לי דוגמאות לכינוס ועדות.
אסתרינה טרטמן: אני שואלת ברצינות, אני חברת כנסת בקדנציה ראשונה.
דוד טל: לי באופן אישי חשוב חוק רמת הגולן ואני אכנס את הוועדה בנושא חוק רמת הגולן, הגם שאני יודע שהוא לא יעבור.
דוד טל: לצורך העניין, לקראת הבחירות, יגידו, וזה יהיה נכון, שדוד טל מנצל כרגע את הוועדה כדי להעביר מסר לציבור של קדימה כדי לתמוך בחוק משאל העם.
דוד טל: בקיצור, אני אולי עושה שימוש לרעה, בתפקיד שלי, כדי לקדם את המטרות של המפלגה שלי ורוצה לגמד מפלגות אחרות.
דוד טל: זאת דוגמה אחת מרבות אפשריות.
אסתרינה טרטמן: אני שמחה שכיוונתי לדעת גדולים כי זאת התשובה שציפיתי לשמוע.
אסתרינה טרטמן: כמובן שאנחנו לא יכולים לקדם סוגיות חקיקה כי אנחנו לא יודעים מה יהיה בכנסת הבאה.
אסתרינה טרטמן: יש פה רק נושאים שעומדים על סדר היום כדוגמת המקרה שהצגת.
אסתרינה טרטמן: לפיכך, אני סבורה שלאור הדברים האלה נכון דווקא לבחור בחלופה א', כי אז יש ביטוי גם לנציגי קואליציה וגם לנציגי האופוזיציה משני עברי המתרס.
אסתרינה טרטמן: זה יהיה עם היושב ראש, עם דיון וזה לא יבוא אוטומט כחלופה של זימון של 4 ישיבות שיכולות להתפרש כניצול זמן או מגמה.
דוד טל: אני רוצה להזכיר לך שגם חברתי הטובה, יושבת ראש הכנסת, היא אישיות פוליטית.
דוד טל: גם לה יש אג'נדה.
דוד טל: במידה וזה יעלה בקנה אחד עם השקפת עולמה אני מניח שהיא תאשר את זה.
אייל ינון: לכן הכנסתי את התיאום עם נציגי הקואליציה ונציגי האופוזיציה.
אייל ינון: זה כמו ועדת ההסכמות.
אסתרינה טרטמן: לכן הכנסנו נציגי אופוזיציה.
אסתרינה טרטמן: אני סומכת על נציגי האופוזיציה שאם תהיה בעיה הם יוכלו לבוא לוועדה.
משה שרוני: אני חושב שחלופה א' הכי טובה.
דוד טל: רבותי נעלה את זה להצבעה.
דוד טל: מי בעד חלופה א'?
דוד טל: הצבעה בעד – רוב נגד – 1 נמנע - 1
דוד טל: יושב ראש הוועדה נמנע מהבעת עמדה.
דוד טל: מה שחברי הכנסת יחליטו, אני מכבד.
דוד טל: כרגע נצביע על כל ההחלטה שקראתי עם אישור של חלופה א'.
דוד טל: מי בעד החלטת ועדת הכנסת בדבר מועדי פגרת הבחירות עם חלופה א' שהתקבלה, ירים את ידו?
דוד טל: הצבעה בעד – 3 נגד – אין נמנעים - אין
דוד טל: פה אחד ועדת הכנסת אישרה את מועדי פגרת הבחירות, פעילות הכנסת בפגרה.
דוד טל: היום כנראה תהיה לנו עוד ישיבה אחת משום שבצוק העיתים יש כל מיני ועדות שמסיימות עבודות וכנראה שנצטרך לפטור מחובת הנחה אי אלה הצעות חוק.